यमराज सामने खड़ा था। फॉर्मल ड्रेस में नहीं था। भैंसा भी आस-पास नज़र नहीं आ रहा था। हाँ एक रजिस्टर था हाँथ में और उसमें कुछ लिफाफे। चित्रगुप्त के हिसाब वाला रजिस्टर लग रहा था। एक लिफाफा उसने हाथ में थमा दिया। लिफाफे पर कांफिडेंशियल लिखा था। लिफाफा खोला तो धरती के उस क्षेत्र से मेरा आबोदाना उठ चुका था। चूँकि आत्मा अमर होती है सो मेरा किसी दूसरे क्षेत्र में पैदा होना लाज़मी था। यहाँ के लिए मै मर चुका था। उस पत्र को पढ़ने के बाद कुछ ऐसा ही एहसास हुआ।